b'\n_START_ARTICLE_\nFedja Rupel\n_START_SECTION_\n\xc5\xbdivljenjepis\n_START_PARAGRAPH_\nNa Akademiji za glasbo v Ljubljani je leta 1960 diplomiral v razredu Borisa \xc4\x8campe. Izpopolnjeval se je v Ljubljani, in v Parizu. Med letoma 1961 in 1982 je bil \xc4\x8dlan Simfoni\xc4\x8dnega orkestra Slovenske filharmonije, sicer pa je sodeloval v mnogih glasbenih zasedbah, mdr. v Komornem orkestru Slavko Osterc in v Ljubljanskem pihalnem triu. Od leta 1964 pou\xc4\x8duje na ljubljanski Akademiji za glasbo. Vzgojil je \xc5\xa1tevilne generacije slovenskih flavtistov._NEWLINE_Njegov brat je slovenski politik Dimitrij Rupel, njegova h\xc4\x8di pa slovenska pevka zabavne glasbe, Anja Rupel.'